अब हम इफ स्टेटमेंट्स के बारे में सीखने जा रहे हैं। इफ स्टेटमेंट्स प्रोगामिंग सीखने का एक बुनियादी
हिस्सा हैं। ये एक कंप्यूटर को निर्णय लेने में मदद करती हैं। सभी कंप्यूटर इफ स्टेटमेंट्स का इस्तेमाल करते हैं, मेरे
फोन सहित। उदाहरण के लिए, जब मैं अपना फोन अनलॉक करती हूं, यह किसी कोड पर रन करता है जो कहता है कि
अगर मैंने पासवर्ड सही एंटर किया है, तो फोन को अनलॉक करो। अन्यथा, यह एक एरर मैसेज दिखाता है।
स्टीव और एलिस दुनिया में जो देखते हैं उस पर उन्हें प्रतिक्रिया करवाने के लिए अपने कोड में आप इफ स्टेटमेंट्स का इस्तेमाल
कर सकते हैं। उदाहऱण के लिए, अगर उनके सामने एक चट्टान है, तो वे बायें मुड़ सकते हैं। या दायें मुड़ सकते
हैं, अगर वे एक पेड़ के सामने आते हैं। इस मामले में, लावा में हम नहीं गिरना चाहते।
लावा के लिए योजना बनाना आसान है। हम इसे स्क्रीन पर देख सकते हैं। लेकिन उस लावा का क्या होगा जिसे
हम पत्थर के नीचे नहीं देख सकते? पत्थर को निकालने के बाद, हमें आगे बढ़ने से
पहले यह देखना होगा कि क्या उस जगह पर कोई लावा है। अगर वहां लावा है,
हम आगे बढ़ने से पहले अपने कैरेक्टर के सामने एक पत्थर रखना चाहते हैं। इस तरीके से हम सुरक्षित आगे बढ़ सकते हैं।
अधिक माइनिंग का समय! और अपने कदम का ध्यान रखने के लिए इफ स्टेटमेंट का इस्तेमाल करना याद रखें।